Nuori sisareni
Mikään ei ole niin valoisaa
 kuin sisareni nuoruus.
 Hänen kultaisen päänsä ympärillä
 hohtaa hämärä ilta.

 Tänään hänen silmänsä ovat uudet,
 ne eivät ole enää lapsen silmät,
 ne ovat arat ja kiihkeät
 puhtaan otsan alla.

 Hän kumartuu kuuntelemaan
 värisevää sydäntään.
 Se on kuin nuori, heleä metsä,
 kevätsateessa suhiseva.
 Mutta pimennossa on salaisuus,
 puoleksi jumala, puoleksi eläin,
 ja sisareni hymyilee hämmentyneenä.